stanford-oval/wikipedia huggingface dataset:
อำเภอเมืองเพชรบุรี
การแบ่งเขตการปกครอง > การปกครองท้องที่

อำเภอเมืองเพชรบุรีแบ่งเขตการปกครองย่อยออกเป็น 24 ตำบล 184 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | ท่าราบ | Tha Rap | ยกเลิกระบบหมู่ | 11,126 |
| 2. | คลองกระแชง | Khlong Krachaeng | ยกเลิกระบบหมู่ | 8,768 |
| 3. | บางจาน | Bang Chan | 9 | 4,090 |
| 4. | นาพันสาม | Na Phan Sam | 9 | 3,843 |
| 5. | ธงชัย | Thong Chai | 9 | 9,461 |
| 6. | บ้านกุ่ม | Ban Kum | 13 | 7,105 |
| 7. | หนองโสน | Nong Sano | 7 | 4,915 |
| 8. | ไร่ส้ม | Rai Som | 9 | 6,060 |
| 9. | เวียงคอย | Wiang Khoi | 3 | 1,274 |
| 10. | บางจาก | Bang Chak | 8 | 2,111 |
| 11. | บ้านหม้อ | Ban Mo | 6 | 9,011 |
| 12. | ต้นมะม่วง | Ton Mamuang | 6 | 5,445 |
| 13. | ช่องสะแก | Chong Sakae | 10 | 7,523 |
| 14. | นาวุ้ง | Na Wung | 9 | 3,033 |
| 15. | สำมะโรง | Sam Marong | 7 | 2,406 |
| 16. | โพพระ | Pho Phra | 11 | 2,232 |
| 17. | หาดเจ้าสำราญ | Hat Chao Samran | 7 | 4,957 |
| 18. | หัวสะพาน | Hua Saphan | 14 | 4,484 |
| 19. | ต้นมะพร้าว | Ton Maphrao | 4 | 2,234 |
| 20. | วังตะโก | Wang Tako | 3 | 1,404 |
| 21. | โพไร่หวาน | Pho Rai Wan | 7 | 5,731 |
| 22. | ดอนยาง | Don Yang | 13 | 5,588 |
| 23. | หนองขนาน | Nong Khanan | 13 | 6,431 |
| 24. | หนองพลับ | Nong Phlap | 7 | 2,376 |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองเพชรบุรีประกอบด้วยองค์กรปกครองส่วนท้องถิ่น 21 แห่ง ประกอบด้วย
เทศบาลเมืองเพชรบุรี ครอบคลุมพื้นที่ตำบลท่าราบและตำบลคลองกระแชงทั้งตำบล
เทศบาลตำบลหัวสะพาน ครอบคลุมพื้นที่ตำบลหัวสะพานและตำบลวังตะโกทั้งตำบล
เทศบาลตำบลหาดเจ้าสำราญ ครอบคลุมพื้นที่ตำบลหาดเจ้าสำราญทั้งตำบล
เทศบาลตำบลหนองขนาน ครอบคลุมพื้นที่ตำบลหนองขนานทั้งตำบล
องค์การบริหารส่วนตำบลบางจาน ครอบคลุมพื้นที่ตำบลบางจานทั้งตำบล
องค์การบริหารส่วนตำบลนาพันสาม ครอบคลุมพื้นที่ตำบลนาพันสามทั้งตำบล
องค์การบริหารส่วนตำบลธงชัย ครอบคลุมพื้นที่ตำบลธงชัยทั้งตำบล
องค์การบริหารส่วนตำบลบ้านกุ่ม ครอบคลุมพื้นที่ตำบลบ้านกุ่มทั้งตำบล
องค์การบริหารส่วนตำบลหนองโสน ครอบคลุมพื้นที่ตำบลหนองโสนทั้งตำบล
องค์การบริหารส่วนตำบลไร่ส้ม ครอบคลุมพื้นที่ตำบลไร่ส้มและตำบลเวียงคอยทั้งตำบล
องค์การบริหารส่วนตำบลบางจาก ครอบคลุมพื้นที่ตำบลบางจากทั้งตำบล
องค์การบริหารส่วนตำบลบ้านหม้อ ครอบคลุมพื้นที่ตำบลบ้านหม้อทั้งตำบล
องค์การบริหารส่วนตำบลต้นมะม่วง ครอบคลุมพื้นที่ตำบลต้นมะม่วงทั้งตำบล
องค์การบริหารส่วนตำบลช่องสะแก ครอบคลุมพื้นที่ตำบลช่องสะแกทั้งตำบล
องค์การบริหารส่วนตำบลนาวุ้ง ครอบคลุมพื้นที่ตำบลนาวุ้งทั้งตำบล
องค์การบริหารส่วนตำบลสำมะโรง ครอบคลุมพื้นที่ตำบลสำมะโรงทั้งตำบล
องค์การบริหารส่วนตำบลโพพระ ครอบคลุมพื้นที่ตำบลโพพระทั้งตำบล
องค์การบริหารส่วนตำบลต้นมะพร้าว ครอบคลุมพื้นที่ตำบลต้นมะพร้าวทั้งตำบล
องค์การบริหารส่วนตำบลโพไร่หวาน ครอบคลุมพื้นที่ตำบลโพไร่หวานทั้งตำบล
องค์การบริหารส่วนตำบลดอนยาง ครอบคลุมพื้นที่ตำบลดอนยางทั้งตำบล
องค์การบริหารส่วนตำบลหนองพลับ ครอบคลุมพื้นที่ตำบลหนองพลับทั้งตำบล
แหล่งข้อมูลอื่น

13°06′29″N 99°56′46″E﻿ / ﻿13.108°N 99.946°E﻿ / 13.108; 99.946
แผนที่และภาพถ่ายทางอากาศของ อำเภอเมืองเพชรบุรี
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
• เว็บไซต์หน่วยงานราชการในอำเภอเมืองเพชรบุรี
• สำนักงานเกษตรอำเภอเมืองเพชรบุรี จังหวัดเพชรบุรี เก็บถาวร 2019-11-02 ที่ เวย์แบ็กแมชชีน
องค์การพิพิธภัณฑ์วิทยาศาสตร์แห่งชาติ

| --- | --- |
National Science Museum Thailand
ตราสัญลักษณ์ใหม่
ตราสัญลักษณ์เดิม
ภาพรวมองค์การ
ก่อตั้ง: 30 มกราคม พ.ศ. 2538; 29 ปีก่อน (2538-01-30)
ประเภท: รัฐวิสาหกิจ
เขตอำนาจ: ทั่วราชอาณาจักร
สำนักงานใหญ่: เลขที่ 39 หมู่ 3 เทคโนธานี ตำบลคลองห้า อำเภอคลองหลวง จังหวัดปทุมธานี เลขที่ 139 อาคารเดอะสตรีท รัชดา ชั้น 5 ถนนรัชดาภิเษก แขวงดินแดง เขตดินแดง กรุงเทพมหานคร 10400 อุทยานดาราศาสตร์สิรินธร เลขที่ 260 หมู่ 4 ตำบลดอนแก้ว อำเภอแม่ริม จังหวัดเชียงใหม่ 14°2′55″N 100°42′58″E﻿ / ﻿14.04861°N 100.71611°E﻿ / 14.04861; 100.71611
บุคลากร: 182 คน (พ.ศ. 2566)
งบประมาณต่อปี: 1,120,560,700 บาท (พ.ศ. 2568)
ฝ่ายบริหารองค์การ: ผู้ช่วยศาสตราจารย์ ดร.รวิน ระวิวงศ์, ผู้อำนวยการ สุวรงค์ วงษ์ศิริ, รองผู้อำนวยการ ชนินทร วรรณวิจิตร, รองผู้อำนวยการ ดร. กรรณิการ์ เฉิน, รองผู้อำนวยการ
ต้นสังกัดองค์การ: กระทรวงการอุดมศึกษา วิทยาศาสตร์ วิจัยและนวัตกรรม
เว็บไซต์: เว็บไซต์ขององค์การ
องค์การพิพิธภัณฑ์วิทยาศาสตร์แห่งชาติ หรือ อพวช. (อังกฤษ: National Science Museum Thailand, NSM) มีฐานะเป็นรัฐวิสาหกิจในสังกัด กระทรวงการอุดมศึกษา วิทยาศาสตร์ วิจัยและนวัตกรรม จัดตั้งตามพระราชกฤษฎีกาจัดตั้งองค์การพิพิธภัณฑ์วิทยาศาสตร์แห่งชาติ เมื่อวันที่ 30 มกราคม พ.ศ. 2538 เพื่อรับผิดชอบการพัฒนาและจัดการพิพิธภัณฑ์วิทยาศาสตร์และศูนย์การเรียนรู้ต่างๆ ประกอบด้วย พิพิธภัณฑ์วิทยาศาสตร์ พิพิธภัณฑ์ธรรมชาติวิทยา พิพิธภัณฑ์เทคโนโลยีสารสนเทศ และ พิพิธภัณฑ์พระรามเก้า ซึ่งพิพิธภัณฑ์ทั้งหมดตั้งอยู่ ณ เทคโนธานี ถนนเลียบคลองห้า ตำบลคลองห้า อำเภอคลองหลวง จังหวัดปทุมธานี รวมถึง จัตุรัสวิทยาศาสตร์ อพวช. ที่ศูนย์การค้า เดอะสตรีท รัชดา กรุงเทพฯ และ จัตุรัสวิทยาศาสตร์ อพวช. เชียงใหม่ ณ อุทยานดาราศาสตร์สิรินธร
พิพิธภัณฑ์ อพวช.

| --- | --- |

ที่ตั้ง: พิพิธภัณฑ์  4 ดูในบทความ  จัตุรัสวิทยาศาสตร์  3 ดูในบทความ 
ประเภท: พิพิธภัณฑ์วิทยาศาสตร์
ได้รับการรับรอง: ศูนย์วิทยาศาสตร์และเทคโนโลยีเครือข่ายแปซิปิก (ASPAC)
พิพิธภัณฑ์ อพวช. > พิพิธภัณฑ์วิทยาศาสตร์

พิพิธภัณฑ์วิทยาศาสตร์ เป็นอาคารที่มีเอกลักษณ์เฉพาะตัวที่โดดเด่นด้วยรูปทรงลูกบาศก์ 3 ลูกเชื่อมติดกัน ภายในอาคารประกอบด้วยพื้นที่นิทรรศการ 6 ชั้น โดยจัดแสดงเนื้อหานิทรรศการเกี่ยวกับประวัตินักวิทยาศาสตร์ ประวัติของวิทยาศาสตร์และเทคโนโลยี  วิทยาศาสตร์พื้นฐาน พลังงาน วิทยาศาสตร์ในชีวิตประจำวัน  และวิทยาศาสตร์ในภูมิปัญญาท้องถิ่นของไทย แต่ละชั้นประกอบด้วยสาระดังนี้
ชั้นที่ 1 นักวิทยาศาสตร์รุ่นบุกเบิก และกิจกรรมเสริมศึกษา ได้แก่  Enjoy Maker Space, Engineering Design, ภาพยนตร์วิทยาศาสตร์, การแสดงทางวิทยาศาสตร์ และนิทรรศการหมุนเวียน
ชั้นที่ 2 ประวัติการค้นพบทางวิทยาศาสตร์ และเทคโนโลยี
ชั้นที่ 3 วิทยาศาสตร์พื้นฐาน อุโมงค์พลังงาน และ โรงภาพยนตร์พลังงาน 4 มิติ
ชั้นที่ 4 โลกของเรา ธรณีวิทยา ภูมิศาสตร์ การเปลี่ยนแปลงสภาพภูมิอากาศ เกษตรแห่งความสุข และ สิ่งก่อสร้างและโครงสร้าง
ชั้นที่ 5 ร่างกายของเรา การคมนาคม คุณภาพชีวิต วิทยาการหุ่นยนต์และระบบอัตโนมัติ และนาโนเทคโนโลยี
ชั้นที่ 6 เทคโนโลยีภูมิปัญญาไทย
พิพิธภัณฑ์ อพวช. > พิพิธภัณฑ์ธรรมชาติวิทยา

พิพิธภัณฑ์ธรรมชาติวิทยาเปิดให้บริการใน พ.ศ. 2546 เพื่อให้เป็นศูนย์กลางการศึกษาวิจัยด้านธรรมชาติวิทยาและวัสดุอุเทศน์ของประเทศไทยและประเทศใกล้เคียง และยังเป็นศูนย์จัดแสดงนิทรรศการความหลากหลายทางชีวภาพ ซึ่งนำเสนอตั้งแต่การกำเนิดโลก สู่กำเนิดสรรพสิ่งและสิ่งมีชีวิต ประกอบด้วยส่วนแสดงนิทรรศการถาวร 1,000 ตารางเมตร ส่วนแสดงนิทรรศการหมุนเวียน และห้องแสดงนิทรรศการนายแพทย์บุญส่ง เลขะกุลพร้อมด้วยตัวอย่างเขาสัตว์ที่ท่านได้มอบให้กับพิพิธภัณฑ์ธรรมชาติวิทยา พื้นที่ 400 ตารางเมตร พื้นที่รวมจัดแสดง 1,400 ตารางเมตร
การจัดแสดงนิทรรศการ ประกอบด้วยส่วนจัดแสดงหลัก 4 ส่วน  ได้แก่
ส่วนที่ 1 การกำเนิดโลก
ส่วนที่ 2 การกำเนิดสิ่งมีชีวิต
ส่วนที่ 3 วิวัฒนาการของสิ่งมีชีวิต
ส่วนที่ 4 ความหลากหลายทางชีวภาพ
พิพิธภัณฑ์ธรรมชาติวิทยา ยังเป็นคลังเก็บวัตถุตัวอย่าง ประกอบด้วยคลังเก็บวัตถุตัวอย่างแห้ง และคลังเก็บวัตถุตัวอย่างเปียก พื้นที่ 1,200 ตารางเมตร วัตถุตัวอย่างเริ่มต้นจากการบริจาคตัวอย่างนกและสัตว์เลี้ยงลูกด้วยนมจากครอบครัว นายแพทย์บุญส่ง เลขะกุล และตัวอย่างปลา สัตว์สะเทินน้ำสะเทินบก สัตว์เลื้อยคลาน และสัตว์ทะเลที่ไม่มีกระดูกสันหลัง จากสถาบันวิจัยวิทยาศาสตร์และเทคโนโลยีแห่งประเทศไทย ต่อมาจึงได้เก็บตัวอย่างพืชและสัตว์ทุกชนิดต่อเนื่องมาถึงปัจจุบัน
พิพิธภัณฑ์ อพวช. > พิพิธภัณฑ์เทคโนโลยีสารสนเทศ

พิพิธภัณฑ์เทคโนโลยีสารสนเทศ จัดแสดงนิทรรศการเกี่ยวกับความรู้ ประโยชน์ และความสำคัญของเทคโนโลยีการสื่อสารและเทคโนโลยีสารสนเทศ เพื่อเตรียมคนไทยสู่สังคมดิจิทัล สร้างความตระหนักรู้เท่าทันเทคโนโลยีซึ่งเป็นพื้นฐานที่สำคัญในการพัฒนาประเทศ ภายในพิพิธภัณฑ์จัดแสดงนิทรรศการถาวรที่เล่าเรื่องราววิวัฒนาการของเทคโนโลยีการสื่อสารนับตั้งแต่ยุคก่อนประวัติศาสตร์จนถึงยุคปัจจุบัน  ผ่านการนำเสนอด้วยเทคนิคแสงสีเสียงที่ทันสมัย ประกอบด้วยชิ้นงาน เครื่องเล่นทางวิทยาศาสตร์ สื่อประสมเชิงปฏิสัมพันธ์ และกิจกรรมเสริมการเรียนรู้มากมาย เพื่อให้เกิดความสนุกสนาน เพลิดเพลิน ไปกับการเรียนรู้ภายในพิพิธภัณฑ์ นิทรรศการถาวรประกอบด้วยส่วนจัดแสดงหลัก 6 ส่วน ได้แก่
ส่วนที่ 1  ประตูสู่วิวัฒนาการเทคโนโลยีสารสนเทศ
ส่วนที่ 2 การสื่อสารยุคก่อนประวัติศาสตร์
ส่วนที่ 3 การสื่อสารยุคอิเล็กทรอนิกส์
ส่วนที่ 4 การคำนวณ
ส่วนที่ 5 คอมพิวเตอร์
ส่วนที่ 6 เทคโนโลยีสารสนเทศกับการพัฒนาคุณภาพชีวิต
พิพิธภัณฑ์ อพวช. > พิพิธภัณฑ์พระรามเก้า

พิพิธภัณฑ์พระรามเก้า เป็นโครงการที่ริเริ่มเนื่องในโอกาสมหามงคลเฉลิมพระชนมพรรษา 80 พรรษา พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยนำเสนอหลักการคิด วิธีการทรงงาน และกระบวนการค้นหาคำตอบตามกระบวนการทางวิทยาศาสตร์ของในหลวงรัชกาลที่ 9 ที่ทรงพระราชทานแนวทางปรัชญาเศรษฐกิจพอเพียงเพื่อแก้ปัญหาแก่พสกนิกรในพื้นที่ต่าง ๆ ทั่วประเทศไทย ภายในพิพิธภัณฑ์จัดแสดงนิทรรศการและกิจกรรมที่แสดงถึงวิวัฒนาการของโลกและสิ่งมีชีวิต ระบบนิเวศวิทยาของภูมิภาค และความหลากหลายทางชีวภาพในภาพรวมของโลกและของประเทศไทย
พิพิธภัณฑ์พระรามเก้า จึงเอื้อประโยชน์ต่อการเรียนรู้ของประชาชนชาวไทยอย่างลึกซึ้งและกว้างขวาง ในการส่งเสริมความรู้ ความเข้าใจและความตระหนักในบทบาทความสัมพันธ์ของระบบนิเวศที่สำคัญของโลกและของประเทศไทย อันจะนำไปสู่การมีจิตสำนึกในการรักษา อนุรักษ์ระบบนิเวศ และเตรียมรับมือกับภัยพิบัติทางธรรมชาติอย่างรู้เท่าทัน
การจัดแสดงนิทรรศการ ประกอบด้วยส่วนจัดแสดงหลัก 3 ส่วน ได้แก่
ส่วนที่ 1 บ้านของเรา กำเนิดโลกและสิ่งมีชีวิต
ส่วนที่ 2 ชีวิตของเรา ชีวนิเวศแบบต่างๆ บนโลกนี้
ส่วนที่ 3 ในหลวงของเรา ศาสตร์พระราชาสู่การอยู่ร่วมกันอย่างยั่งยืน
จัตุรัสวิทยาศาสตร์ อพวช. > จัตุรัสวิทยาศาสตร์ อพวช. ณ เดอะสตรีท รัชดา

แหล่งเรียนรู้แห่งใจกลางกรุงเทพมหานคร เป็นพื้นที่สำหรับส่งเสริมการเรียนรู้ตลอดชีวิต และสร้างประสบการณ์การเรียนรู้ร่วมกันภายในครอบครัว เพื่อสร้างแรงบันดาลใจในการเรียนรู้ด้านวิทยาศาสตร์ เทคโนโลยี และนวัตกรรม ซึ่งประกอบด้วยนิทรรศการและกิจกรรมเสริมศึกษา ดังนี้
1. กิจกรรม BLUE BOX IMAGINARIUM
2. กิจกรรม Inspire Lab
3. กิจกรรม Innovation Space
4. กิจกรรม Explorium
5. กิจกรรม I-SCREAM
จัตุรัสวิทยาศาสตร์ อพวช. > จัตุรัสวิทยาศาสตร์ อพวช. เชียงใหม่

จัตุรัสวิทยาศาสตร์ อพวช. เชียงใหม่ ณ อุทยานดาราศาสตร์สิรินธร เชียงใหม่ แหล่งเรียนรู้วิทยาศาสตร์ เทคโนโลยีและนวัตกรรม มุ่งเน้นการสร้างเสริมประสบการณ์และแรงบันดาลใจให้แก่เด็กและเยาวชน ด้านอาชีพวิทยาศาสตร์ เทคโนโลยีและนวัตกรรมที่น่าสนใจในอนาคต ผ่านนิทรรศการสื่อสัมผัส และกิจกรรมที่สนุกสนาน เข้าใจง่าย ได้รับความรู้และแรงบันดาลใจไปพร้อมๆกัน ตอบสนองการพัฒนาทรัพยากรมนุษย์ให้เข้าสู่อาชีพอุตสาหกรรมใหม่เพื่อพัฒนาประเทศ และขยายโอกาสทางการศึกษาให้เยาวชนในภูมิภาค บนพื้นที่กว่า 1,300 ตารางเมตร ประกอบด้วยนิทรรศการ ทั้งหมด 4 ส่วน ดังนี้
ส่วน 1 เปิดโลกอาชีพแห่งอนาคต
ส่วน 2 เปิดโลกทางการแพทย์
ส่วน 3 ฐานปฏิบัติการภัยพิบัติ
ส่วน 4 การบินและอวกาศ
จัตุรัสวิทยาศาสตร์ อพวช. > จัตุรัสวิทยาศาสตร์ อพวช. โคราช

จัตุรัสวิทยาศาสตร์ อพวช. โคราช ตั้งอยู่ ณ อาคารกาญจนาภิเษก เป็นแหล่งเรียนรู้ที่รวบรวมศาสตร์ความรู้ด้านอาชีพทางวิทยาศาสตร์ เทคโนโลยี และนวัตกรรม เนื้อหาของนิทรรศการเกี่ยวกับด้านวิทยาศาสตร์ การแพทย์ วิศวกรรมศาสตร์ และการเกษตร ซึ่งได้เชื่อมโยงกับสาขาวิชาของมหาวิทยาลัยเทคโนโลยีสุรนารี นำองค์ความรู้ของแต่ละสาขาวิชามาถ่ายทอด เพื่อให้ได้ต่อยอดการเรียนรู้ไปสู่การศึกษาที่เหมาะสมในการพัฒนาประเทศ เพื่อสร้างประสบการณ์และแรงบันดาลใจให้แก่เด็ก เยาวชน และประชาชนทั่วไป อาคารแห่งนี้แบ่งออกเป็น 3 โซนการเรียนรู้ ได้แก่
1. โซนการเรียนรู้ STEM Careers of the Future
2. โซนการเรียนรู้ Inspire Lab
3. โซนการเรียนรู้ Innovation Space
คาราวานวิทยาศาสตร์ และนิทรรศการเคลื่อนที่

คาราวานวิทยาศาสตร์ เป็นรูปแบบของพิพิธภัณฑ์วิทยาศาสตร์เคลื่อนที่ เริ่มขึ้นในปี 2548 โดยร่วมกับหน่วยงานในท้องถิ่นเช่น โรงเรียน มหาวิทยาลัย องค์การบริหารส่วนท้องถิ่น โดยคาราวานเน้นการนำเสนอความรู้ในรูปแบบที่เข้าใจง่าย สร้างความสนุกสนานและสร้างแรงบันดาลใจในการเรียนรู้วิทยาศาสตร์ตามอัธยาศัย ผ่านชิ้นงานสื่อสัมผัสและกิจกรรมที่หลากหลายของ อพวช.
กิจกรรมเสริมศึกษา

กิจกรรมที่จัดขึ้นเพื่อส่งเสริมกระบวนการเรียนรู้ การคิดแบบวิทยาศาสตร์ ภายใต้พื้นฐานข้อมูลที่ถูกต้อง และให้ความสำคัญกับการพัฒนาบุคลิกภาพ เพื่อให้เยาวชนเกิดความเข้มแข็งทางความคิดและจิตใจ สู่การเป็นกำลังสำคัญในการสร้างสรรค์และพัฒนาชาติอย่างยั่งยืนต่อไป เช่น ค่ายวัฒนธรรมวิทยาศาสตร์ ห้องการทดลองวิทยาศาสตร์ การแสดงวิทยาศาสตร์ โดมดูดาว เป็นต้น
กรมวิทยาศาสตร์การแพทย์

| --- | --- |
Department of Medical Sciences
ตราสัญลักษณ์
 ที่ทำการของกรม
ภาพรวมกรม
ก่อตั้ง: 10 มีนาคม พ.ศ. 2485; 82 ปีก่อน (2485-03-10)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 88/7 สถาบันบำราศนราดูร ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี 11000
บุคลากร: 2,086 คน (พ.ศ. 2566)
งบประมาณต่อปี: 1,353,621,900 บาท (พ.ศ. 2568)
ฝ่ายบริหารกรม: ยงยศ ธรรมวุฒิ, อธิบดี พิเชฐ บัญญัติ, รองอธิบดี บัลลังก์ อุปพงษ์, รองอธิบดี ว่าง, รองอธิบดี
ต้นสังกัดกรม: กระทรวงสาธารณสุข
เว็บไซต์: เว็บไซต์อย่างเป็นทางการ
กรมวิทยาศาสตร์การแพทย์ เป็นหน่วยงานสังกัดกระทรวงสาธารณสุข ที่มีหน้าที่และความรับผิดชอบโดยตรงศึกษาวิจัยและพัฒนาทางห้องปฏิบัติการเพื่อสนับสนุนการแก้ไขปัญหาด้านการสาธารณสุขและเศรษฐกิจของประเทศ รวมทั้งตรวจวิเคราะห์เพื่อประเมินความเสี่ยงและเตือนภัยทางสุขภาพ เป็นต้น
ประวัติ

มีการปรับปรุงเปลี่ยนแปลงโครงสร้างหลายครั้ง เพื่อให้เกิดความเหมาะสมกับภาระหน้าที่ และให้ทันต่อสภาพความเปลี่ยนแปลงโครงสร้างหลายครั้ง เพื่อให้เกิดความเหมาะสมกับภาระหน้าที่ และให้ทันต่อสภาพความเปลี่ยนแปลงทางด้านเทคโนโลยีสังคมและสิ่งแวดล้อม
ประวัติ > มีนาคม พ.ศ. 2485

กรมวิทยาศาสตร์การแพทย์ได้ก่อตั้งขึ้นตามพระราชกฤษฏีกาจัดระเบียบราชการ กรมวิทยาศาสตร์การแพทย์ ประกอบด้วยส่วนราชการภายใน 6 กอง คือ สำนักเลขานุการ กองเคมี กองชันสูตรโรค กองโอสถศาลา (โอนมาจากกรมสาธารณสุข กระทรวงมหาดไทย) กองเภสัชกรรม และโรงงานเภสัชกรรม (โอนมาจากกรมวิทยาศาสตร์ กระทรวงเศรษฐการ)
ประวัติ > กันยายน พ.ศ. 2495

ได้มีพระราชกฤษฏีกาแบ่งส่วนราชการของกรมวิทยาศาสตร์การแพทย์ออกเป็น 6 กองคือ สำนักเลขานุการกรม กองโอสถศาลา กองชันสูตรทางการแพทย์ (เปลี่ยนชื่อมาจากกองชันสูตรโรค) กองวิจัยทางแพทย์ กองวิเคราะห์ยาและกองวิเคราะห์อาหารและเครื่องดื่ม (3 กองนี้แยกมาจากกองเภสัชกรรมเดิม) สำหรับกองเคมีได้ยุบไป เนื่องจากงานส่วนใหญ่เป็นงานที่กรมวิทยาศาสตร์กระทรวงเศรษฐการดำเนินการอยู่แล้ว และเป็นงานที่ซ้ำซ้อนกันส่วนโรงงานเภสัชกรรมนั้นได้แยกออกไปเป็นรัฐวิสาหกิจ คือ องค์การเภสัชกรรมในปัจจุบัน ในระหว่าง พ.ศ. 2506 จนถึง 2510 กรมวิทยาศาสตร์การแพทย์ได้ทำการทดลอง วางแผนพัฒนาปรับปรุงการแบ่งส่วนราชการเป็นการภายใน
ประวัติ > พ.ศ. 2517

ได้มีพระราชกฤษฎีกาแบ่งส่วนราชการกรมวิทยาศาสตร์การแพทย์ เมื่อวันที่ 6 ก.พ. 2533 แบ่งส่วนราช การออกเป็น 16 หน่วยงาน คือ สำนักงานเลขานุการกรม กองกีฏวิทยาทางการแพทย์ การป้องกันอันตรายจากรังสี กองพยาธิวิทยาคลินิก กองพิษวิทยา กองมาตรฐานชันสูตรสาธารณสุข กองวิเคราะห์อาหาร กอง วิจัยทางแพทย์ สถาบันวิจัยไวรัส ศูนย์วิทยาศาสตร์การแพทย์ 1 สงขลา ศูนย์วิทยาศาสตร์การแพทย์ 2 ชลบุรี ศูนย์วิทยาศาสตร์การแพทย์ 3 นครราชสีมา ศูนย์วิทยาศาสตร์การแพทย์ 4 ขอนแก่น ศูนย์วิทยาศาสตร์การแพทย์ 5 เชียงใหม่ ศูนย์วิทยาศาสตร์การแพทย์ 6 พิษณุโลก
ประวัติ > พ.ศ. 2545

ได้มีการปฏิรูประบบราชการและมีการปรับปรุงส่วนราชการตามกฎกระทรวงสาธารณสุข เมื่อวันที่ 9 ตุลาคม 2545 เป็น 22 หน่วยงาน คือ สำนักงานเลขานุการกรม กองเครื่องสำอางและวัตถุอันตราย กองชีววัตถุ กองแผนงานและวิชาการ กองรังสีและเครื่องมือแพทย์ สถาบันวิจัยวิทยาศาสตร์สาธารณสุข สถาบันวิจัยสมุนไพร สำนักคุณภาพและความปลอดภัยอาหาร สำนักมาตรฐานห้องปฏิบัติการ สำนักยาและวัตถุเสพติด และศูนย์วิทยาศาสตร์การแพทย์ 12 แห่ง ประกอบด้วย ศูนย์วิทยาศาสตร์การแพทย์ชลบุรี ศูนย์วิทยาศาสตร์การแพทย์ตรัง ศูนย์วิทยาศาสตร์การแพทย์สงขลา ศูนย์วิทยาศาสตร์การแพทย์สุราษฎร์ธานี ศูนย์วิทยาศาสตร์การแพทย์ขอนแก่น ศูนย์วิทยาศาสตร์การแพทย์นครราชสีมา ศูนย์วิทยาศาสตร์การแพทย์อุดรธานี ศูนย์วิทยาศาสตร์การแพทย์อุบลราชธานี ศูนย์วิทยาศาสตร์การแพทย์เชียงใหม่ ศูนย์วิทยาศาสตร์การแพทย์นครสวรรค์ ศูนย์วิทยาศาสตร์การแพทย์พิษณุโลก ศูนย์วิทยาศาสตร์การแพทย์สมุทรสงคราม
ประวัติ > พ.ศ. 2547

กรมวิทยาศาสตร์การแพทย์ได้มีการขยายตัวเพิ่มขึ้น ทางด้านวิชาการและบริการจึงได้มีการเพิ่มศูนย์วิทยาศาสตร์การแพทย์ขึ้นจาก 12 เป็น 14 แห่ง ได้แก่ ศูนย์วิทยาศาสตร์การแพทย์เชียงราย และศูนย์วิทยาศาสตร์การแพทย์ภูเก็ต ซึ่งจากเดิมทั้ง 2 ศูนย์เคยเป็นสาขาของศูนย์วิทยาศาสตร์การแพทย์เชียงใหม่ และศูนย์วิทยาศาสตร์การแพทย์สงขลาตามลำดับ
ภารกิจ

ศึกษาวิจัยและพัฒนาทางห้องปฏิบัติการเพื่อสนับสนุนการแก้ไขปัญหาด้านการสาธารณสุขและเศรษฐกิจของประเทศ รวมทั้งตรวจวิเคราะห์เพื่อประเมินความเสี่ยงและเตือนภัยทางสุขภาพ
การตรวจวิเคราะห์ผลิตภัณฑ์สุขภาพ เพื่อคุ้มครองผู้บริโภคตามกฎหมายรวมทั้งเป็นห้องปฏิบัติการอ้างอิงการตรวจชันสูตร
การพัฒนาและรับรองคุณภาพมาตรฐานทางห้องปฏิบัติการของรัฐและเอกชนด้านการแพทย์ และสาธารณสุขตามมาตรฐานสากล
แหล่งข้อมูลอื่น

กรมวิทยาศาสตร์การแพทย์ เก็บถาวร 2017-07-13 ที่ เวย์แบ็กแมชชีน
ความเป็นมากรมวิทยาศาสตร์การแพทย์ เก็บถาวร 2021-05-08 ที่ เวย์แบ็กแมชชีน
| ด ค กหน่วยงานในสังกัดและหน่วยงานภายใต้การกำกับดูแลของกระทรวงสาธารณสุขของไทย |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมสุขภาพจิต  กรมควบคุมโรค  กรมอนามัย  กรมการแพทย์  กรมวิทยาศาสตร์การแพทย์  กรมสนับสนุนบริการสุขภาพ  กรมการแพทย์แผนไทยและการแพทย์ทางเลือก  สำนักงานคณะกรรมการอาหารและยา  |  |
| รัฐวิสาหกิจ | องค์การเภสัชกรรม |  |
| องค์การมหาชน |  สำนักงานหลักประกันสุขภาพแห่งชาติ  สถาบันวิจัยระบบสาธารณสุข  สถาบันการแพทย์ฉุกเฉินแห่งชาติ  โรงพยาบาลบ้านแพ้ว (องค์การมหาชน)  สถาบันรับรองคุณภาพสถานพยาบาล (องค์การมหาชน)  สถาบันวัคซีนแห่งชาติ  |  |
หมวดหมู่
คิวบิก (ละครโทรทัศน์)

| คิวบิก |
| --- | --- |
สร้างโดย: ยูม่า 99
บทประพันธ์: B 13 S.t.
บทละครโทรทัศน์: วิลักษณา
กำกับโดย: ชูชัย องอาจชัย
แสดงนำ: ธนิน มนูญศิลป์ ชาลิดา วิจิตรวงศ์ทอง วรฤทธิ์ เฟื่องอารมย์ ภาราดา ชัชวาลโชติกุล อาทิตย์ ตั้งวิบูลย์พาณิชย์ ณัฏฐณิชา ดังวัธนาวณิชย์
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 16
การผลิต
ผู้จัดละคร: ยุวดี ไทยหิรัญ
สถานที่ถ่ายทำ: ไทย
ออกอากาศ
สถานีโทรทัศน์: ช่อง 3   ช่อง 3 เอชดี
ออกอากาศ: 8 มีนาคม 2557 (2557-03-08) – 12 เมษายน 2557 (2557-04-12)
คิวบิก เป็นละครโทรทัศน์ไทยปี 2557 จากการกำกับของชูชัย องอาจชัย นำแสดงโดยธนิน มนูญศิลป์และชาลิดา วิจิตรวงศ์ทอง ออกอากาศทางช่อง 3 ทุกวันศุกร์ เสาร์ อาทิตย์ ตั้งแต่วันที่ 8 มีนาคม ถึงวันที่ 12 เมษายน พ.ศ. 2557
เรื่องย่อ

ฤทัยนาค (ชาลิดา วิจิตรวงศ์ทอง) เป็นน้องสาวที่ฉลาด อดทน แต่ปากร้าย ขณะที่ นันทกา (เซลีนา เพียร์ซ) พี่สาวของเธอมีหน้าตาสวย แต่กลับเอาแต่ใจตัวเอง ยุทธพงษ์ (จักรกฤษณ์ อำมรัตน์) พ่อของนันทกาและฤทัยนาคประสบปัญหาทางการเงิน เขาจึงกู้เงินจำนวนมากจาก หลิน หลาง เซ่อ (ธนิน มนูญศิลป์) หัวหน้าแก๊งมาเฟียฮ่องกง เขาให้คำมั่นว่าจะส่งนันทกามาขัดดอกถ้าหาเงินมาใช้คืนไม่ได้ แต่เพราะหาเงินมาใช้คืนไม่ได้ ยุทธพงษ์จึงหนีไปกับนันทกา เมื่อฤทัยนาคถูกนำตัวไปที่ฮ่องกงเพื่อเผชิญหน้ากับมาเฟียผู้โกรธแค้น เธอเสนอตัวทำงานเพื่อชำระหนี้ของครอบครัว ในตอนแรกฤทัยนาคและหลินหลางเซ่อไม่ถูกชะตากัน แต่นานวันเข้าหัวหน้ามาเฟียก็เริ่มตกหลุมรักสาวน้อยแสนฉลาดคนนี้ ในตอนท้ายเรื่อง ความจริงเรื่องชาติกำเนิดของเธอจะถูกเปิดเผย พร้อม ๆ กับเหตุผลที่แท้จริงในการแทนที่เธอมาแทนที่นันทกา
นักแสดง > นักแสดงหลัก

ธนิน มนูญศิลป์ รับบท หลิน หลานเซ่อ หัวหน้าแก๊งมาเฟียและประธานคนปัจจุบันของฉายหงส์กรุ๊ปในฮ่องกง (ไต้หวันในละคร) เขาเป็นที่รู้จักว่าเป็นคนเย็นชา ปากร้าย และเห็นแก่ตัวและเป็นสาเหตุที่คนส่วนใหญ่กลัวเขา เขาตกหลุมรักนันทกาตั้งแต่แรกพบและวางแผนจะพานันทกาไปขัดดอกของยุทธพงษ์ แต่ยุทธพงษ์กลับหนีไปกับนันทกา และตัดสินใจส่งฤทัยนาคมาขัดดอกแทน แต่ต่อมาเขากลับตกหลุมรักฤทัยนาคแทนนันทกา
ชาลิดา วิจิตรวงศ์ทอง รับบท ฤทัยนาค “นาค” ฤทธิวงศ์ น้องสาวของนันทกาซึ่งถูกส่งมาขัดดอกกับ หลิน หลานเซ่อ หลังจากพ่อและพี่สาวของเธอหนีไป ต่อมาเธอถูกพาตัวไปที่ฮ่องกง (ไต้หวันในละคร) เพื่อทำงานหาเงินจ่ายหนี้แทนพ่อของเธอ เธอแสดงให้เห็นว่ามีความฉลาดมากด้วย IQ 153 และมีความร่าเริงและปากร้าย โดยเฉพาะกับหลิน หลานเซ่อ และเป็นคนเดียวที่สามารถโต้ตอบหลิน หลานเซ่อได้ เนื่องจากคนส่วนใหญ่กลัวเขาและกลัวตาย แม้ว่าเธอจะชอบทะเลาะกับหลิน หลานเซ่ออยู่เสมอ แต่เธอก็ยังใส่ใจเขามากเมื่อหลิน หลานเซ่อเกือบตายหลังจากโดนยิง เมื่อละครดำเนินไป เธอยังคงไม่รู้เรื่องราวเกี่ยวกับความรู้สึกของหลิน หลานเซ่อที่มีต่อเธอ หรือความรู้สึกของเธอที่มีต่อหลิน หลานเซ่อเลย
วรฤทธิ์ เฟื่องอารมย์ รับบท จงซิน – มือขวาของหลิน หลานเซ่อ เป็นบุคคลที่น่าเชื่อถือและไว้ใจได้ที่สุด เขาแสดงให้เห็นว่าไม่มีอารมณ์ใด ๆ เลยและจะทำเฉพาะสิ่งที่หลิน หลานเซ่อ สั่งเขาเท่านั้น และสิ่งที่เป็นประโยชน์ต่อหลิน หลานเซ่อและบริษัทฉายหงส์กรุ๊ป แม้ว่าจะถูกแสดงออกมาเป็นคนไม่มีอารมณ์ใด ๆ เลย แต่ก็มีการใบ้เป็นนัย ๆ ว่าเขามีความรู้สึกโรแมนติกบางอย่างต่อฟาง เหม่ยจิง ซึ่งเป็น "ผู้หญิง" ของหลิน หลานเซ่อ และเป็นสาเหตุที่เขาไม่เข้าหาเธอ เขายังเป็นหนึ่งในไม่กี่คนที่รู้ถึงความรู้สึกของหลิน หลานเซ่อที่มีต่อฤทัยนาคนอกจากแดนนี่
ภาราดา ชัชวาลโชติกุล รับบท แดนนี่ ตาเปีย – เพื่อนสนิทของฤทัยนาค และเป็นลูกชายของคาร์ลอส ตาเปีย เขาเป็นคนฉลาดและหล่อมาก แต่กลับไม่ชอบหลิน หลานเซ่อเป็นอย่างมาก เนื่องจากหลินหลานเซ่อ มีความคิดว่าเขาชอบฤทัยนาคและทั้งคู่กำลังคบกันอยู่ เขาเป็นคนเดียวที่คอยช่วยเหลือฤทัยนาคใน “ภารกิจ” ของเธออยู่เสมอ รวมถึงเรื่องอื่น ๆ ทำให้เขาทะเลาะกับฤทัยนาค แต่สุดท้ายเขากลับช่วยเหลือเธอ
อาทิตย์ ตั้งวิบูลย์พาณิชย์ รับบท หลิน เพ่ยอิน – ลูกพี่ลูกน้องของหลิน หลานเซ่อ เป็นคนอารมณ์ร้อนอยู่เสมอ เหมือนหลิน หลานเซ่อกับนันทกา เขาก็ตกหลุมรักผู้หญิงคนหนึ่งที่ชื่อมีนาซึ่งเป็นผู้หญิงไทยเช่นเดียวกับนันทกาตั้งแต่แรกเห็น ต่อมาเขาต้องการจับเธอเป็นตัวประกัน เนื่องจากพ่อของเธอเป็นหนี้เขาอยู่ 20 ล้านดอลลาร์ฮ่องกง
ณัฏฐณิชา ดังวัธนาวณิชย์ รับบท เป็น มีนา “มิน” – ลูกหนี้และคนรักของหลิน เพ่ยอิน เธอเป็นคนสวยมาก และเป็นสาเหตุที่หลิน เพ่ยอินตกหลุมรักเธอตั้งแต่แรกเห็น
นักแสดง > นักแสดงสมทบ

โชติกา วงศ์วิลาศ รับบท ฟาง เหม่ยจิง – “ผู้หญิง” ของหลิน หลานเซ่อ และนางแบบในฮ่องกง เธอสวยและจิตใจดี แต่เธอไม่รู้ว่าจงซินแอบหลงรักเธอ
วริษฐ์ ทิพโกมุท รับบทเป็น หลาง หย่งเหวิน - ตัวร้ายหลักของเรื่องปกปิดเจตนาที่แท้จริงไว้ภายใต้นิสัยใจดีปลอม ๆ ของเขา ต่อมาเขาได้ฆ่า ไป่หลิง ภรรยาของเขา หลังจากที่ไป๋หลิงล่วงรู้การกระทำที่น่าเกลียดของเขา
เซลินา เพียร์ซ รับบทเป็น นันทกา “นัน” ฤทธิวงศ์ พี่สาวของฤทัยนาค และเป็นคนรักของหลิน หลานเซ่อ เธอเป็นคนที่สวยมาก แต่บุคลิกของเธอกลับตรงกันข้ามกับฤทัยนาคอย่างสิ้นเชิง เพราะเธอมีความเป็นผู้หญิงมาก เธอได้รับการประกาศว่าเป็นผู้หญิงของหลิน หลานเซ่อ แต่ก่อนที่หลิน หลานเซ่อจะได้ตัวเธอไป พ่อของเธอได้หนีไปกับเธอแล้วทิ้งฤทัยนาคไว้เพียงลำพัง ต่อมาเธอก็ได้พบกับหลิน หลานเซ่อ และหลิน หลานเซ่อจึงกลายเป็นชายที่เธอตกหลุมรักตั้งแต่แรกเห็น
ยุทธการที่ปลาศี

ยุทธการที่ปลาศี (อังกฤษ: Battle of Plassey) เป็นการต่อสู้ระหว่างบริษัทอินเดียตะวันออกของอังกฤษกับแคว้นเบงกอลของจักรวรรดิโมกุลที่มีฝรั่งเศสหนุนหลัง การต่อสู้เกิดขึ้นในภาคเบงกอลซึ่งอยู่ทางตะวันออกของอินเดียในวันที่ 23 มิถุนายน ค.ศ. 1757 ซึ่งกองทัพของบริษัทได้รับชัยชนะขาดลอยเหนือกองทัพโมกุล เป็นผลให้จักรวรรดิโมกุลต้องเสียดินแดนในเบงกอลให้แก่บริษัทอินเดีย เป็นจุดเริ่มต้นการยึดครองอนุทวีปอินเดียของสหราชอาณาจักร ซึ่งสหราชอาณาจักรสามารถยึดครองอนุทวีปอินเดียได้ทั้งหมดในอีกหนึ่งร้อยปีข้างหน้า
ก่อนการปะทะนั้น เบงกอลมีขุนนางผู้ปกครองคือ ศรีรัช อุดดอลา ตำแหน่งเจ้าพระยาเบงกอล ซึ่งขึ้นปกครองมายังไม่ถึงปี เขาได้มีคำสั่งให้อังกฤษยุติการขยายป้อมปราการของอังกฤษ และได้ส่งทหารเข้าโจมตีเมืองกัลกัตตาซึ่งอยู่ในบังคับของอังกฤษและสังหารหมู่นักโทษชาวอังกฤษในคุกใต้ตินของกัลกัตตา อังกฤษจึงส่งกำลังเสริมของพันเอกรอเบิร์ต ไคลฟ์ และนายพลเรือชาลส์ วัตสัน จากเมืองมัทราสสู่แคว้นเบงกอลเพื่อทวงคืนเมืองกัลกัตตา ในวันที่ 23 มีนาคม พันเอกไคลฟ์และนายพลเรือวัตสันได้นำกองเรือไปโจมตีป้อมปราการของฝรั่งเศสซึ่งอยู่ใกล้กับกัลกัตตาด้วย และพันเอกไคลฟ์ได้แอบเจรจากับ มีร์ จาฟาร์ หนึ่งในผู้บัญชาการกองทัพเบงกอลซึ่งกุมกำลังหลัก โดยให้สินบนว่าจะตั้งเขาเป็นเจ้าพระยาเบงกอลและจะให้เงินจำนวนหนึ่งหากในสนามรบเขานำกองทหารของเขาเข้าสนับสนุนอังกฤษ
ยุทธการที่ปลาศีเริ่มขึ้นในบริเวณที่เรียกว่าปลาศีริมตลิ่งแม่น้ำภาหิรัฐในภาคเบงกอล ประมาณ 150 กิโลเมตรทางเหนือของเมืองกัลกัตตา ท้ายที่สุด จากการแปรพักตร์ของมีร์ จาฟาร์ กองทหารอังกฤษก็ได้รับชัยชนะเหนือกองทัพเบงกอลและเข้ายึดคืนกัลกัตตา บริษัทฯได้ตั้ง มีร์ จาฟาร์ เป็นเจ้าพระยาเบงกอลคนใหม่ การปะทะครั้งนี้กองทัพแขกนั้นมีกำลังพลมากกว่า 50,000 นาย กลับถูกพิชิตโดยกองทหารเพียง 3,000 นายของพันเอกไคลฟ์ การปะทะกินเวลา 11 ชั่วโมง
ภาษาธรรมชาติ

ภาษาธรรมชาติ (อังกฤษ: natural language) คือภาษาใด ๆ ที่เกิดขึ้นตามธรรมชาติในชุมชนมนุษย์จากการใช้บ่อย ๆ และมีการเปลี่ยนแปลงซึ่งเป็นไปเองโดยไม่มีการวางแผนหรือไตร่ตรองไว้ล่วงหน้า อาจเป็นรูปแบบต่าง ๆ เช่น ภาษาพูด ภาษามือ ฯลฯ
ภาษาธรรมชาติจัดเป็นภาษาคนละประเภทกับภาษาประดิษฐ์ (เช่น ภาษาโปรแกรม) และภาษารูปนัย นอกจากนี้ภาษาช่วยสื่อสารนานาชาติที่มนุษย์สร้างขึ้น และการสื่อสารของสิ่งมีชีวิตอื่นที่ไม่ใช่มนุษย์ เช่น การเปล่งเสียงของวาฬ การเต้นแบบส่ายท้องของผึ้งน้ำหวาน ก็ไม่ถือว่าเป็นภาษาธรรมชาติเช่นกัน